text: ভোনোনেস একজন ইন্দো-সিথিয় শাসক ছিলেন।
  
  পরিচিতি 
  ভোনোনেস আনুমানিক ৭৫ খ্রিস্টপূর্বাব্দ হতে ৬৫ খ্রিস্টপূর্বাব্দ পর্য্যন্ত রাজত্ব করেন। তার নামাঙ্কিত বেশ কিছু দ্বিভাষী মুদ্রা প্রচলন করেন, যার এক পিঠে গ্রিক ও অপর পিঠে খরোষ্ঠী লিপিতে তার নামের সঙ্গে তার ভ্রাতা স্পলহোর ও ভ্রাতুষ্পুত্র স্পলগদমের নাম উৎকীর্ণ রয়েছে। এই মুদ্রাগুলির এক পিঠে বজ্রনিক্ষেপরত জিউস ও অপর পিঠে বর্শা নিক্ষেপরত শাসকের চিত্র মুদ্রিত রয়েছে। তার রাজত্বের পর তার ভ্রাতা স্পলহোর সিংহাসন লাভ করেন।
  
  তথ্যসূত্র 
  
   
  
  বিষয়শ্রেণী:ইন্দো-সিথিয় শাসক
title: ভোনোনেস (ইন্দো-সিথিয় শাসক)